Photo by Laura Chouette on Unsplash .td_uid_2_60f9bcd07efe0_rand.td-a-rec-img{text-align:left}.td_uid_2_60f9bcd07efe0_rand.td-a-rec-img img{margin:0 auto 0 0} 7 persuni jinsabu residenti f'Dar Kenn għal Saħħtek fl-Imtarfa sabiex jindirizzaw il-problema ta' obeżità jew diżordni tal-ikel. Il-Ministru għas-Saħħa Chris Fearne, kien qiegħed iwieġeb għall-mistoqsija parlamentati tad-Deputat Oliver Scicluna. Dar Kenn għal Saħħtek hija dar li tgħin lil kull min ibati minn problemi ta' ikel bħall-annoressija, il-bulimja u anke l-obeżità. Din id-dar ġiet inawgurata fl-2014. Kull min ifittex l-għajnuna ta' Dar Kenn għal Saħħtek mhux bilfors irid jagħmel programm residenzjali. Fl-2014 2,000 persuna f'Malta jbatu minn problemi ta' ikel Fl-ewwel sena mill-ftuħ ta' din id-dar 300 persuna rrikorrew għall-għajnuna. Sfortunatament min ibati minn dawn il-kundizzjonijiet ħafna drabi jaffaċċja din il-ġlieda għall-ħajja fis-silenzju. Huwa stmat li fost dawk li għandhom problemi ta' diżordni tal-ikel, 8% biss ifittxu l-għajnuna. Iktar minn 300 ruħ jirċievu l-għajnuna fl-ewwel sena ta' Kenn Għal Saħħtek Waqt intervista li saret fuq il-programm ta' Prof. Andrew Azzopardi fuq 103, Miriana Calleja Testaferrata de Noto ġġieldet l-anoressija u l-bulimja sa minn meta tfaċċaw l-ewwel traċċi tagħhom f'ħajjitha meta kellha 10 snin. Dawn il-kundizzjonijiet qalbulha ħajjitha ta' taħt fuq u wassluha sabiex tigdeb lil familja u lil ħbiebha dwar l-ikel sabiex tevita li tiekol magħhom. Meta rat kemm familtha kienet tinkwieta fuq kif ma setgħetx tgħinha, hi rrealizzat li trid tfittex l-għajnuna. Testaferrata de Noto spjegat li din il-problema ggravat meta kellha 15-il sena meta bdiet dieta bħall-oħrajn, ippruvat tonqos imma marret għall-estrem u bdiet tiffissa. "Kont ngħaddi minn binges, imbagħad purging jew excessive exercising biex inneħħi li nkun ħadt," spjegat Miriana. Filmat: "Kont nigdeb lill-ħbieb biex ma nikolx magħhom" – Miriana fuq l-anoressija .td_uid_3_60f9bcd07f311_rand.td-a-rec-img{text-align:left}.td_uid_3_60f9bcd07f311_rand.td-a-rec-img img{margin:0 auto 0 0}